આ સંકુચિતતાને બરાબર ઓળખીને તેનો સ્પષ્ટપણે વિરોધ કરવામાં આ જગતમાં સૌથી પહેલાં અને સૌથી સ્પષ્ટ રહ્યા છે ઉપનિષદકારો, જેમણે આજથી હજારો વર્ષ પહેલાં મનુષ્યને કહી દીધેલું કે તું ફ્ક્ત છૂટીછવાઈ વ્યક્તિ (પાલનપુરી, ગુજરાતી, ભારતીય) નથી, તું સમગ્રતા છે, જે તારા પિંડે છે એ જ બ્રહ્માંડે છે, તું સમગ્ર સૃષ્ટિની, સમગ્ર ધરતીની એક અભિવ્યક્તિ છે, તું સમગ્રતા સાથે સમરસ છે… માટે બોલ, અહમ્ બ્રહ્માસ્મિ.